**Molėtų rajono savivaldybės taryba**

**SPRENDIMAS**

**dėl darbo sutarties nutraukimo su Molėtų r. Antano Jaroševičiaus gimnazijos direktore Vile petkūniene**

2018 m. gegužės    d. Nr.

Molėtai

**Projektas**

Vadovaudamasi Lietuvos Respublikos darbo kodekso 54 straipsniu, Lietuvos Respublikos vietos savivaldos įstatymo 16 straipsnio 2 dalies 21 punktu, 4 dalimi, Lietuvos Respublikos biudžetinių įstaigų įstatymo 4 straipsnio 3 dalies 2 punktu, Lietuvos Respublikos švietimo įstatymo 59 straipsnio 1 dalimi, Konkurso valstybinių ir savivaldybių švietimo įstaigų (išskyrus aukštąsias mokyklas) vadovų pareigoms eiti tvarkos aprašo, patvirtinto Lietuvos Respublikos švietimo ir mokslo ministro 2011 m. liepos 1 d. įsakymu Nr. V-1193 ,,Dėl Konkurso valstybinių ir savivaldybių švietimo įstaigų (išskyrus aukštąsias mokyklas) vadovų pareigoms eiti tvarkos aprašo patvirtinimo‘‘, 5 punktu ir atsižvelgdama į Vilės Petkūnienės siūlymą nutraukti su ja darbo sutartį šalių susitarimu,

Molėtų rajono savivaldybės taryba n u s p r e n d ž i a:

1. Sutikti su Molėtų r. Antano Jaroševičiaus gimnazijos direktorės Vilės Petkūnienės pasiūlymu 2018 m. rugpjūčio 31 d. nutraukti darbo sutartį šalių susitarimu pagal Lietuvos Respublikos darbo kodekso 54 straipsnį, atleidimo dieną sumokėti jai priklausantį darbo užmokestį, kompensaciją už nepanaudotas kasmetines atostogas ir šešių mėnesių jos vidutinio darbo užmokesčio dydžio kompensaciją.
2. Nutraukti darbo sutartį nuo 2018 m. rugpjūčio 31 d. su Molėtų r. Antano Jaroševičiaus gimnazijos direktore Vile Petkūniene šalių susitarimu pagal Lietuvos Respublikos darbo kodekso 54 straipsnį, atskaitant iš įstaigai skirtų lėšų.

3. Įgalioti savivaldybės merą:

3.1. pasirašyti raštišką susitarimą dėl darbo sutarties nutraukimo su Molėtų r. Antano Jaroševičiaus gimnazijos direktore Vile Petkūniene (pridedama);

3.2. pasirašyti nutrauktą darbo sutartį;

3.3. sudaryti reikalų perdavimo komisiją;

3.4. teisės aktų nustatyta tvarka organizuoti konkursą biudžetinės įstaigos Molėtų r. Antano Jaroševičiaus gimnazijos direktoriaus pareigoms eiti.

Šis sprendimas gali būti skundžiamas Valstybinės darbo inspekcijos Utenos darbo ginčų komisijai per tris mėnesius nuo tos dienos, kai sužinojo ar turėjo sužinoti apie šį sprendimą.

Savivaldybės meras